作者:曾瑞
標題:離亭帶歇指煞・頓不開眉上連環貫，續不上腹內柔腸斷。悽惶業債，風流
內容:婿魂夢中少團圓。淹漸病晝夜家廝纏繳，相思鬼行坐裡常陪伴。暮寒生燈漸昏，微雨歇雲初判。添愁釁端，風引漏聲來，月移花影去，物感愁心亂。強解開悶套頭，硬剁斷愁羈絆，先擗掠淒涼兩般。懷抱的枕兒溫，香薰的被兒暖。